د افغانی سرې میاشتې ټولنې د نورستان سرې میاشت نمایندګۍ ریاست کې د ١٤٠٣ کال ځانګړې اونۍ پرانست غونډه ترسره شوه د ١٤٠٣ کال ځانګړې اونۍ په مناسبت، د افغانی سرې میاشتې ټولنې د نورستان سرې میاشت نمایندګۍ ریاست کې غونډه ترسره شوه. په دغه غونډه کې د نورستان ولایت مرستیال والی، ښاغلی فیصل مختار، د اطلاعاتو او کلتور رئیس، سمیع الحق حقبیان، د مخابراتو او ټیکنالوجۍ رئیس، خالد فاتح، د علماء کرامو استازی، د کلیو شوراګانو رئیسان، د نورستان نمایندګۍ کارکوونکی او رضاکاران ګډون درلود. غونډه د قرآن عظیم الشان د څو مبارکو آیتونو په تلاوت سره پیل شوه. له دې وروسته د افغانی سرې میاشتې ټولنې له مرکزی ریاست څخه راستول شوی مستند فلم نندارې ته وړاندې شو. د نورستان ولایت د سرې میاشتې نمایندګۍ رئیس، ښاغلی مولوی نوراحمدخان (حیدرزی)، د غونډې ګډونوالو ته د ښه راغلاست ویلو ترڅنګ د ځانګړې اونۍ په اړه خبرې وکړې. هغه له ټولو مسئولینو او شریفو خلکو غوښتنه وکړه چې د ځانګړې اونۍ په جریان کې له افغانی سرې میاشتې ټولنې له کارکوونکو او رضاکارانو سره همکاری وکړی. همدارنګه، د افغانی سرې میاشتې ټولنې د عمومی رئیس پیغام یې ګډونوالو ته وړاندې کړ. د غونډې په ترڅ کې، د نورستان ولایت د اطلاعاتو او کلتور رئیس، سمیع الحق حقبیان، د ١٤٠٣ کال ځانګړې اونۍ په اړه د رئیس الوزرا ملاتړیز پیغام ولوست. له دې وروسته د نورستان مرستیال والی، ښاغلی فیصل مختار، د اسلام مبارک دین له نظره د تعاون او مرستې پر ارزښت عالمانه وینا وړاندې کړه او د سرې میاشتې ریاست ته یې د هر ډول همکارۍ ډاډ ورکړ. د نورستان ولایت د دعوت او ارشاد مدیر، وحیدالله (صمدی)، هم په غونډه کې ګډونوالو ته د ځانګړې اونۍ په اړه خپل څرګندونې وړاندې کړې. غونډه د نورستان مرکز، پارون عمومی شورا رئیس، مولوی کریم الله (توحیدیار) لخوا په دعا پای ته ورسیده. نصرت الله (ناړیوال) د نورستان سرې میاشتې نمایندګۍ ریاست د نشراتو مدیر